《朱氏天和堂》
宋代·徐铎

先生晦迹谷水东，志趣不与晋贤同。遥听鹤唳笑二陆，巢倾穴碎非为工。

浩然养素远声利，脱去羁束离樊笼。醉隐亭中三十载，桃红李白摇春风。

感时啸咏聊自适，谁知富贵为穷通。羡君高操超流俗，直疑变姓称朱公。

作者简介：兴化军莆田人，字振文。神宗熙宁九年进士第一。哲宗绍圣末，以给事中直学士院。与蹇序辰同主持编类元祐诸臣章牍事状，视时相章惇好恶为取舍。徽宗立，以龙图阁待制知青州，被丰稷劾罢，落职知湖州。官终吏部尚书。